Dūmešis

Dūmešis – upelis Klaipėdos rajone, dešinysis Akmenos (Danės) intakas, įtekantis 15,8 km atstumu nuo jos žiočių. Priklauso Lietuvos pajūrio upių baseinui, jo hidrologinis nr.– 20010650.LR upių klasifikatorius

Upelio kertamoje teritorijoje yra reikšmingų archeologijos objektų. Vidurupyje, kairiajame krante yra kultūros paveldo objektas Stančių senovės gyvenvietė, žemupyje – Kalnuvėnų kapinynas. Dūmešis prasideda atviruose dirbamuose laukuose piečiau Stančių, teka šiaurės kryptimi link Kretingalės geležinkelio stoties, kur toliau pasuka vakarų ir pietų kryptimis. Iki pat žemupio vaga ištiesinta, du kartus ji kerta kelią  ir geležinkelio liniją Klaipėda–Kretinga. Žemupyje, ties Klaipėdos miesto šiaurine riba esančių Kalnuvėnų apylinkėse, Dūmešis prateka tvenkinį. Pastebimi sezoniniai vandens lygio svyravimai, kuomet per vasaros karščius upelio vaga ženkliai nusenka.

Artimiausios gyvenvietės: Stančiai, Peskojai, Kopūstai, Kalnuvėnai.

 Etimologija 
Minimos vokiškos formos: Dumetsch, Dumischke. Upėvardis kildinamas nuo žodžio dūmas („dūmų spalvos, dūminis“), taip pat dumė („tamsios spalvos karvė“), dūmaka („rūkas, migla, ūkana“),  („didelis debesis, lietingas oras“). Daryba su reta priesaga -eš-, kuri galbūt kildintina iš -es-.

 Šaltiniai 

 Nuorodos 

 Dūmešis Gamtos kataloge

Kategorija:Klaipėdos rajono upės